… 234 
viste der sig rigtignok ikke faa romerske Oldsager, adspredte 
rundtom i Landet, hvoraf man maatte formode, at der allerede 
i de første Aarhundreder e. C. havde fundet en ikke ringe For- 
bindelse Sted mellem Romerne og Nordboerne, især vel Ind- 
byggerne i det nuværende Danmark, og at disse da ad den Vei 
maatte have gjort Bekjendtskab med Brugen af Jern. Men det 
var aldeles umuligt, paastod man, at en slig Forbindelse saa 
tidlig kunde stadig have været vedligeholdt. Historien vidste 
Intet herom at melde, og de romerske Oldsager kunde let i en 
langt senere Tid, maåaaskee ofte reent tilfældig eller undtagelses- 
viis være indkomne i Norden. 
Ogsaa i dette Tilfælde blev det Umulige til Vished. Mang- 
foldige Fund af romerske Oldsager i Forbindelse med de 
seneste Opdagelser af ældgamle Jernvaaben i Moser i Slesvig, 
Jylland og Fyen, have tilfulde godtgjort, at Jernalderens mærk- 
værdig udviklede og tildeels noget eiendommelig-nordiske Kultur er 
traadt i Kraft i Danmark senest i de første Aarhundreder e. C,, 
og at altsaa baade Broncealderen og Steenalderen maåae føres 
endnu længere tilbage i Tiden, langt ned forud for Christi Fødsel. 
Men ligesom den ældre Jernalders Sager i mange Retninger 
aabenbarede en ikke ringe Stiil og Kunstfærdighed, saaledes 
viste ogsaa den endnu ældre Broncealders Vaaben, Redskaber 
og Smykker en mærkværdig Dygtighed i Forarbeidning, og selv 
Reenhed i Smag. En saa paafaldende Kultur, som den, der af- 
speilede sig i disse Broncesager, kunde nu, vedblev man, aldeles 
umulig have havt hjemme hos os i den fjerne Tid, der gik forud 
for Christi Fødsel. Alle Broncesager maatte sikkert være ind- 
førte tilligemed det fremmede Metal fra andre Lande. Imod 
disse Indvendinger nyttede det i Førstningen ikke, at man kunde 
fremlægge Beviis for, at Broncesagerne, idetmindste for en meget 
stor Deel, maatte være forarbeidede her i Landet, især da vore 
Broncesager ovenikjøbet i flere Henseender ere noget forskjellige 
fra tilsvarende Broncesager i andre Lande. Men tilsidst bleve 
Beviserne for mange og for uimodsigelige. Det lod sig ikke 
